भदोही: उत्तर प्रदेश के भदोही में एक गर्भवती महिला की संदिग्ध परिस्तिथि में जलकर मौत हो गई. मृतका के मायके वालों ने ससुरालियों पर दहेज के लिए हत्या का आरोप लगाया है. पुलिस ने मृतका के पति, सास और जेठ को हिरासत में ले लिया है और जांच में जुटी है. जिले के गोपीगंज कोतवाली इलाके के दौड़ीयाही गांव निवासी धर्मेंद्र मौर्य की पत्नी सीमा मौर्य (22) शुक्रवार को संदिग्ध परिस्तिथि में आग से झुलस गई. विवाहिता को गोपीगंज सीएचसी में लाया गया, जहां डॉक्टरों ने विवाहिता को मृत घोषित कर दिया.